Елин Пелин
Майска нощ

chitanka.info

Чудна, тиха майска нощ,

пълна с аромат.

Сред небето се е спрял

месец млад.

Майката-земя почива,

отрупана в цвет,

а звездичките отгоре

гледат я с привет.

Край реките нацъфтели

гори люляк бял,

цвят се рони по водите,

рано прецъфтял.

В тишината неуморно

славей вдъхновен

на мъничките си пее

за утрешний ден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.